**Lp Signe Viimsalu**

**Maksejõuetuse teenistuse juhataja**

**Konkurentsiamet**

|  |  |  |  |
| --- | --- | --- | --- |
| Teie |  | nr |  |
|  |  |  |  |
| Meie | 09.09.2024 | nr | 2-24-8503 |

**Ettepanek**

Harju Maakohtu menetluses on tsiviilasi nr 2-24-8503, OK Interactive OÜ (registrikood 10642358) avaldus pankroti väljakuulutamiseks. 17.06.2024. a nimetas kohus võlgniku ajutiseks pankrotihalduriks Jüri Truutsi. Ajutise halduri aruande kohaselt on võlgniku kogu väljaselgitatud vara väärtus 0,48 eurot, teadaolevaid rahalisi kohustusi on kokku summas 96 055,84 eurot. Võlgnik on alaliselt maksejõuetu. Ajutine haldur ei ole tuvastanud maksejõuetuse põhjusena rasket juhtimisviga ega kuriteo tunnustega tegu. Võlgnikul ei ole vara pankrotimenetluse läbiviimiseks.

Kohus teatas 28.08.2024. a väljaandes Ametlikud Teadaanded võimalusest maksta pankrotimenetluse kulude katteks deposiidina 5 000 eurot. Võlgnik, võlausaldaja ega kolmas isik seda võimalust ei kasutanud, seega esineb alus menetluse lõpetamiseks raugemise tõttu PankrS § 29 lg 1 alusel.

Kohus teeb kooskõlas PankrS § 30 lg 5 maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena. Kohus palub esitada avaldus hiljemalt 09. oktoobriks 2024. a e-posti aadressil hmktallinn.menetlus@kohus.ee, märkides ära ka käesoleva tsiviilasja numbri 2-24-8503.

Lugupidamisega

/digitaalselt allkirjastatud/

Karin Sonntak

kohtunik